Diari Oficial de la Generalitat Valenciana


Sumari del DOGV 6764, del 30-04-2012 (2012/3616)

Notificació de la sentència dictada en el juí ordinari número 1260/2010.
------------------------------------------------------------------------

### Dades del document

Número de DOGV
:   6764

Data del DOGV
:   30-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3616


Organisme emissor
:   Jutjat de Primera Instància i Instrucció Número 4 de Nules

Tipus de document
:   Edicte

Notificació de la sentència dictada en el juí ordinari número 1260/2010. [2012/3616]  
Procediment ordinari 001260/2010  
De: Teresa Moliner Ponce.  
Procurador: Rafael Breva Sanchis.  
Contra: Fontpipa, SL.  
En este procediment de juí ordinari 1260/2010, seguit a instàncies de Teresa Moliner Ponce contra Fontpipa, SL, s'ha dictat la sentència que té la dispositiva que, literalment, és com seguix:  
«Dispositiva  
Estime substancialment la demanda presentada per Rafael Breva Sanchis, en nom de Teresa Moliner Ponce, i condemne la mercantil demandada Fontpipa, SL, a:  
a) Realitzar, a càrrec seu, les obres necessàries per a l'acabament complet de les dos vivendes, local comercial i plaça de garatge sitis al carrer del Mar Llatí, número 2, de Moncofa (Castelló), identificats com a finques registrals 27344, 27034, 27356 i 27733-3, tom 1819, llibre 282, folis 176, 178, 180 i 198, del Registre de la Propietat de Nules; així com les obres necessàries dels elements comuns de l'edifici en què participen; i a lliurar els dos habitatges esmentats, local comercial i plaça de garatge a Teresa Moliner Ponce, amb les corresponents llicències de primera ocupació, i lliures de càrregues, gravàmens i arrendaments. Tot això en el termini de dos mesos.  
b) Pagar a Teresa Moliner Ponce els imports de 32.620,58 euros, 4.201,83 euros que ha hagut de pagar la demandant en concepte de principal i interessos, per a alçar l'embargament efectuat sobre una de les vivendes (finca 27065) que ha hagut de rebre de la demandada lliure de càrregues; i li ha de pagar també la quantitat de 6.603,41 euros, que va pagar la demandant en concepte de costes, en el procediment ordinari número 544/2008 del Jutjat de Primera Instància i Instrucció número 2 de Nules.  
c) Pagar a Teresa Moliner Ponce, com a indemnització de danys i perjuís pel retard en l'entrega dels dos habitatges esmentats, la quantitat resultant del període que abraça des de l'1 d'abril de 2008 fins al lliurament efectiu, a raó de 4,73 euros per metre quadrat/mes; més l'interés legal des del moment de presentació de la demanda i incrementat a partir d'esta sentència en la forma que disposa l'article 576 de la Llei d'Enjudiciament Civil. No s'estima una indemnització per retard del local comercial i plaça de garatge atés que no se n'ha concretat el perjuí.  
  
S'imposen les costes d'este plet a la demandada Fontpipa, SL.  
Notifiqueu esta sentència a les parts i feu-los saber que s'hi pot interposar un recurs d'apel·lació, que cal interposar davant d'este mateix Jutjat dins dels 20 dies hàbils, comptadors des de l'endemà de la notificació de la resolució, on s'exposen les al·legacions en què es base la impugnació, a més de la resolució apel·lada i els pronunciaments que impugna, segons el que disposa l'article 458 de la Llei d'Enjudiciament Civil, després de la modificació que en fa la Llei 37/2011, de 10 d'octubre, de Mesures d'Agilització Processal, i de què coneixerà l'Audiència Provincial de Castelló segons el 455.2 2 de la Llei d'Enjudiciament Civil. Així mateix, per a interposar-lo, caldrà consignar com a depòsit 50 euros, que han d'ingressar-se en el compte de depòsits i consignacions d'este Jutjat, amb l'advertència que no s'admetrà a tràmit cap recurs que no tinga el depòsit constituït; tot això de conformitat amb la Llei Orgànica 1/2009, de 3 de novembre.  
  
Porteu l'original al llibre de sentències.  
Esta és la meua sentència, de què s'expedirà una testimoniança per a incorporar-la a les actuacions, que pronuncie, mane i firme, Susana Serra Alonso, jutgessa titular del Jutjat de Primera Instància i Instrucció número 4 de Nules (Castelló)».  
I atés que el demandat, Fontpipa, SL, es troba en parador ignorat, expedisc este edicte a fi que li valga de notificació de forma deguda.  
  
  
Nules, 15 de març de 2012.- El secretari judicial: Manuel Palacios Benítez.